Прво велико такмичење на којем је учествовао било је светско првенство у дворани 1993. у Торонту. Такмичио се у трци на 200 метара и у финалу био четврти резултатом 20,82. Две године касније победио је на Панамеричким играма 1995 у Мар дел Плати у истој дисциплини и освојио златну медаљу са личним рекордом 20,17 који није оборио до престанка каријере. На истим играма био је члан штафета 4 х 100 м и 4 х 400 м и у обе штафете освојили су златне медаље. Исте године на Светском првенству на отвореном заузео је 8 место.